RP રોડ અને ડમ્પિંગ રોડના જંક્શન પર પંચશીલ ભીમવાડીના એક મોબાïઇલ સ્ટોરના માલિકે મિડ-ડે LOCALને કહ્યું હતું કે ‘અમારી દુકાન સામેની આ ગટર ખોદીને એનું કામ અચાનકથી BMCના કૉન્ટ્રૅક્ટરે પંદર-વીસ દિવસથી બંધ કરી દીધું છે અને બીજી તરફનો રોડ ખોદવાનું શરૂ કર્યું છે. આ ગટર એટલી મોટી છે કે અવારનવાર અમારી ચાલીનાં બાળકો રમતાં-રમતાં કે ગટર કૂદીને રોડ પર જતાં એમાં પડી જતાં હોય છે. અમે BMCના કૉન્ટ્રૅક્ટરનો આ બાબતે સંપર્ક કર્યો હતો. તેણે કહ્યું હતું કે અમે પછી કરીશું, આ કામ પહેલાં બીજી તરફનું કામ થઈ જવા દો. આમ તે લોકો કઈ રીતે કરી શકે? અમને શું તકલીફ નહીં થતી હોય? રોડ સાંકડો છે એમાં તેમનું કામ ચાલુ હોવાનાં બૅરિકેડ્સ લગાડેલાં છે અને અધૂરામાં પૂરું એટલે આ ખોદેલી ગટર પાસેથી બિલ્ડિંગ કે ચાલીમાં જવા માટે કોઈ જગ્યાએ ગૅપ છોડવામાં આવ્યો નથી એટલે સિનિયર સિટિઝનો અને નાનાં બાળકોને એ ક્રૉસ કરવામાં ઘણી તકલીફ થતી હોય છે. એક કાકા ગટર કૂદતાં એમાં પડી ગયા હતા. તેમને હડપચીમાં વાગતાં ખૂબ લોહી નીકળ્યું હતું.’